**Vrednovanje i ocjenjivanje tijekom nastave na daljinu**

1.OPĆENITO O VREDNOVANJU I OCJENJIVANJU

Nastava na daljinu odvija se u izvanrednim okolnostima i treba iskoristiti sve njezine prednosti, a pokušati izbjeći većinu nedostatka.

Naglasak će biti stavljen na dobrobit učenika i poticanje na rad i učenje, a ne ocjenjivanje naučenog.

Učitelj će razlučiti bitne sadržaje od onih koji su manje bitni ili činjenica koje opterećuju nastavu, a ne doprinose postizanju ishoda učenja i usvajanju vrijednosti.

Kontakt učitelja s učenicima i roditeljima presudan je kako bi se stvorio krug povjerenja za učenje u kojem svatko ima svoju ulogu.

U virtualnim učionicama učitelj će ponoviti jasnu strukturu i vrijednosti, što uključuje sustavno razvijanje poštovanja rada i nulte tolerancije za nepoštene načine rada.

Virtualno okruženje odlično je mjesto za vrednovanje za učenje i vrednovanje kao učenje, ali kod vrednovanja naučenog napravit će se odmak od tradicionalnih metoda vrednovanja.

Tradicionalni načini i postupci vrednovanja i dalje će se upotrebljavati, ali u manjem broju i opsegu te uz prethodno samovrednovanje i vršnjačko vrednovanje.

Inovativne metode vrednovanja uključuju izradu projekata, plakata, rješavanje problema, izradu e-

portfolija, istraživačke radove, praktične radove, projekte i slično. Za sve navedeno učenici će dobiti jasne i pravovremene informacije i upute.

Također, učenicima će na vrijeme biti prikazani i objašnjeni Kriteriji i elementi vrednovanja za svaki nastavni predmet.

Aktivnost i samostalnost u radu učenika posebno će se poticati i pozitivno vrednovati.

2. VREDNOVANJE I OCJENJIVANJE U RAZREDNOJ NASTAVI

- nije nužno imati u svim nastavnim cjelinama svih nastavnih predmeta brojčane ocjene

- nije potrebno provesti planirane provjere znanja i ne treba učenike usmeno ispitati

- dovoljno je pratiti aktivnost učenika – DZ, vježbe, plakati, sastavci, crteži, kvizovi…

- u zaključnu ocjenu uzimaju se u obzir svi elementi vrednovanja i cjelokupni rad učenika tijekom cijele nastavne godine

- postoji mogućnost, u skladu s epidemiološkom situacijom, da se ne izvodi zaključna ocjena

2. VREDNOVANJE I OCJENJIVANJE U PREDMETNOJ NASTAVI

- u VREMENIKU koji će biti objavljen na mrežnoj stranici škole nalazit će se termini provedbe pisanih ispitivanja i složenjijih, zahtjevnijih zadataka kako bi se uravnotežilo opterećenje učenika

- za predmete koji imaju četiri/pet sati tjedno (HJ, MAT) usmeno ispitivanje potrebno je provesti jedanput do kraja nastavne godine

- za predmete koji imaju tri sata tjedno (EJ) usmeno ispitivanje moguće je provesti jedanput do kraja nastavne godine prema potrebi i procjeni predmetnog učitelja

- preporuka je da se usmeno ispitivanje provodi putem videokonferencije

- za predmete koji imaju dva sata tjedno (NJ.J., BOS.J., VJ, PRI, BIOL, KEM, FIZ, GEO, POV, INF) ne preporuča se usmeno ispitivanje osim ako učitelj i učenik imajudvojbu oko zaključne ocjene odnosno akonema dovoljno elemenata za zaključivanje ocjene

- za predmete Matematika, Fizika i Kemija moguće je provesti i pisanu provjeru znanja tehnikama koje odabere predmetni učitelj, a preporuka je da se nakon pisane provjere organizira i kratki usmeni razgovor u kojem se mogu razjasniti eventualne nedoumice i dvojbe oko autentičnosti rada

- u svim predmetima može se vrednovati aktivnost učenika (npr. domaće zadaće) i tome pridodati barem jednu ocjena

u svakom predmetu moguće je napraviti i jedan složeniji zadatak u obliku plakata, prezentacije, projekta, istraživačkog rada, kritičkog prikaza ili problemskog zadatka i tome pridodati barem jednu ocjenu

-i bez pisane i usmene provjere do kraja nastave godine svaki učenik iz svih predmeta može dobiti minimalno dvije ocjene

- u zaključnu ocjenu uzimaju se u obzir svi elementi vrednovanja i cjelokupni rad učenika tijekom cijele nastavne godine

- postoji mogućnost, u skladu s epidemiološkom situacijom, da se ne izvodi zaključna ocjena iz odgojnih predmeta (LK, GK, TK)